PRITARTA

 Panevėžio rajono savivaldybės tarybos

 2018 m. gegužės 30 d. sprendimu Nr. T-

**PANEVĖŽIO R. UPYTĖS ANTANO BELAZARO PAGRINDINĖS MOKYKLOS DIREKTORĖS JURGITOS ZALATORIENĖS 2017 METŲ VEIKLOS ATASKAITA**

**I. BENDRA INFORMACIJA APIE MOKYKLĄ IR MOKYKLOS DIREKTORIŲ**

1.1. Mokyklos kontekstinė aplinka (geografinės, kultūrinės, demografinės, ekonominės ir kt. situacijos įtaka mokyklos veiklai).

Upytė – seniūnijos centras, apie 10 km nutolęs nuo Panevėžio miesto. Patogus susisiekimas su rajono centru. Upytėje ir aplink esančiuose kaimuose gyvena apie 600 žmonių. Upytėje įsikūrę Ėriškių kultūros centro Upytės tradicinių amatų centras ir Linų muziejus. Upytėje veikia UAB Upytės eksperimentinis ūkis, kuriame dirba apie 60 darbuotojų. Kiti darbingo amžiaus žmonės dirba Panevėžio mieste ir netoli Upytės veikiančiose įmonėse: UAB Panevėžio logistikos centre, MB „Grundalas“. Išvažiuodami dirbti į Panevėžį, kartais tėvai į miestą išsiveža ir savo vaikus, kurie ten lanko mokyklą. Aktyvi gyventojų bendruomenė „Upytės žemė“, su kuria mokykla vykdo bendrus projektus, organizuoja šventes. Geri bendradarbiavimo santykiai su Upytės seniūnija, bažnyčia.

1.2. Vadybinės veiklos pasiekimai, įsimintini sėkmės atvejai.

2017 m. buvo sėkmingai įgyvendinami strateginiai tikslai. Siekiant, kad mokykloje dirbtų profesionalūs, nuolat tobulėjantys, rezultatyviai dirbantys mokytojai, buvo organizuojami seminarai mokyklos komandai, mokytojai individualiai tobulino savo dalykines kompetencijas, stebėjo bent vieną kolegos pamoką per metus ir ją aptarė. Vienas mokytojas įgijo aukštesnę kvalifikacinę kategoriją. Suteikiant mokiniams palankiausias galimybes atskleisti individualius gebėjimus, kas mėnesį analizuojami mokinių pasiekimų ir lankomumo rezultatai. Tobulinama pamokos kokybė – stebėtos pamokos, jos analizuotos mokytojų tarybos posėdyje. Lyginant su 2016 m. geresni Nacionalinių mokinių pasiekimų patikrinimo rezultatai. Suburta profesionalių pagalbos mokiniui specialistų komanda: mokykloje dirba psichologas, logopedas, specialusis pedagogas, mokytojo padėjėjas. Mokiniai, tėvai (globėjai, rūpintojai), mokytojai 2017 metų mokyklos veiklos kokybę įvertino gerai. Mokykloje modernizuojamas ugdymo procesas. Skatinant mokyklos bendradarbiavimą su mokinių tėvais (globėjais, rūpintojais), organizuoti bendri renginiai, individualūs pokalbiai mokykloje, bendraujama elektroniniu dienynu. Atnaujinta mokyklos internetinė svetainė. Veiklos nuolat viešinamos Panevėžio rajono savivaldybės internetinėje svetainėje, 8 straipsniai išspausdinti laikraštyje „Tėvynė“, 1 – laikraštyje „Sekundė“. Veiklos įvertinimo apklausos vykdomos „IQES online“ sistemoje. Siekiant geresnių ugdymosi pasiekimų tėvams (globėjams, rūpintojams) organizuoti mokymai. Aktyviai bendradarbiaujama su socialiniais partneriais – vykdyti 6 projektai, kuriuose dalyvauja socialiniai partneriai: UAB Upytės eksperimentinis ūkis, Upytės tradicinių amatų centras ir kiti.

Didelis dėmesys skirtas saugios aplinkos kūrimui mokykloje: pradėta vykdyti prevencinė programa 1–4 klasių mokiniams „Antras žingsnis“. Mokykloje stengiamasi užtikrinti gerą mikroklimatą, kurti pasitikėjimu grįstus santykius, siekti, kad mokiniams, mokytojams ir visiems darbuotojams būtų gera mokykloje. Vyko stovyklos ir socializacijos projektai, kurių metu buvo ugdomas mokinių gebėjimas dirbti komandoje, mokomasi bendradarbiauti, spręsti konfliktus, skatinama lyderystė – atkreipiamas dėmesys į kiekvieno mokinio stipriąsias puses, padedama skleistis jų idėjoms. Tai yra vertinama, nes tėvai (globėjai, rūpintojai) savo vaikams renkasi mūsų mokyklą – nuo 2015 m. mokinių skaičius mokykloje stabilus, sumažėjo vaikų, išvykstančių mokytis į Panevėžį.

1.3. Darbuotojai:

|  |  |  |
| --- | --- | --- |
| Eil. Nr. |  | 2017 m. gruodžio 31 d. |
| 1. | Bendras darbuotojų skaičius | 43 |
| 2. | Pedagoginių darbuotojų skaičius: | 24 |
|  | vadovai | 2 |
|  | mokytojai (pagrindinės pareigos) | 9 |
|  | mokytojai (nepagrindinės pareigos) | 10 |
|  | pagalbos mokiniui specialistai (psichologas, soc. pedagogas, spec. pedagogas, logopedas, mokytojo padėjėjas, bibliotekininkas ir t. t.) | 5 |
| 3. | Atestuotų pedagoginių darbuotojų skaičius: | 20 |
|  | turinčių eksperto kvalifikacinę kategoriją | - |
|  | turinčių mokytojo metodininko kvalifikacinę kategoriją | 12 |
|  | turinčių vyresniojo mokytojo kvalifikacinę kategoriją | 7 |
|  | turinčių mokytojo kvalifikacinę kategoriją | 1 |
| 4. | Neatestuotų pedagoginių darbuotojų skaičius | - |

 1.4. Metinio veiklos plano įgyvendinimas.

Įgyvendintas mokyklos 2017 metų veiklos planas, parengtas Mokinių pasiekimų gerinimo priemonių planas 2017–2018 m. m., Mokinių pažangos ir pasiekimų vertinimo tvarkos aprašas. Atnaujintos Darbo tvarkos taisyklės. Siekiant mokymo(si) ir ugdymo(si) kokybės mokytojų komanda kėlė kvalifikaciją seminare „Individualios mokinių pasiekimų pažangos matavimas, pokyčių fiksavimas ir rezultatų analizavimas bei panaudojimas mokinių pasiekimams gerinti“. Skatinant mokytojų, tėvų (globėjų, rūpintojų), mokinių bendradarbiavimą organizuoti psichologo Evaldo Karmazos mokymai (6 susitikimai) mokiniams, jų tėvams ir mokytojams, skirti emocinių kompetencijų ugdymui.

Ikimokyklinio ugdymo skyriaus ugdytiniai sėkmingai pasirodė Panevėžio rajono ikimokyklinio ugdymo įstaigų vaikų meninio skaitymo konkurse „Gražiausi žodžiai mamai“
(3–5 metų amžiaus vaikų grupėje užimta 2-oji vieta). Panevėžio Vytauto Mikalausko menų gimnazijoje vykusiame II Aukštaitijos regiono jaunųjų dainininkų konkurse, skirtame Lietuvos valstybės atkūrimo 100-mečiui paminėti, ikimokyklinio ugdymo skyriaus ugdytiniai apdovanoti II ir III vietos laureatų diplomais.

Mokykloje vyko socialinių įgūdžių ugdymui ir sveikos aplinkos kūrimui skirti prevenciniai renginiai, kuriuose dalyvavo mokiniai iš kitų rajono mokyklų. Mokykla dalyvavo įvairiuose projektuose: Panevėžio rajono savivaldybės finansuotame socializacijos projekte „Būsiu tavo draugas“ ir vaikų vasaros poilsio stovykloje „Bėkime į vasarą drauge 2017“, Panevėžio rajono visuomenės sveikatos biuro finansuotame projekte „Mokausi plaukti“, ikimokyklinio ugdymo skyrius – visuomenės sveikatos biuro projekte „Noriu augti sveikas“. Mokykla gavo finansavimą iš Kultūros paveldo departamento prie Kultūros ministerijos projektui „Piliakalniai: nuo Upytės iki Merkinės“. Mokyklos komanda kartu su 250 šalies mokyklų dalyvavo VšĮ „Žaliasis taškas“ ir VšĮ „RV Agentūra“ organizuotoje nacionalinėje „Žaliojoje olimpiadoje“ ir kartu su 80 aktyviausiųjų buvo atrinkta į pusfinalį Šiauliuose. Mokykla dalyvauja Žemės ūkio ministerijos programos „Leader“ ir žemdirbių mokymo metodikos centro organizuotoje Šviečiamosios gyvulininkystės programoje „Augink, rūpinkis, mylėk“ ir ugdo gamtamokslinę kompetenciją. Sėkmingai organizuoti renginiai, skirti ugdymui karjerai, pilietiškumo ir patriotiškumo ugdymui, šalies istorinių ir gamtinių objektų pažinimui, kūrybiškumo ugdymui. Penkioliktą kartą išleista mokinių kūrybos knyga „Iš širdies – širdin“.

 Mokykloje modernizuojamas ugdymo procesas – kabinetuose įrengtos kompiuterizuotos darbo vietos su interneto prieiga ir multimedijos, atnaujintas informacinių technologijų kabinetas – nupirktas galingesnis kompiuteris. Atnaujinamos edukacinės erdvės – įsigytas teniso stalas, įrengta žaidimų aikštelė – medinis namelis, karstyklės, sūpynės.

Aktyvi Upytės gyventojų bendruomenė „Upytės žemė“, su kuria mokykla vykdo bendrus projektus, organizuoja šventes. Mokiniai kartu su Upytės jaunimu šoko tradicinius lietuvių liaudies šokius Kraštiečių šventėje, Poezijos šventėje „Lino žiedas“, skaitė mokinių kūrybą Vėlinių skaitymuose. Geri bendradarbiavimo ryšiai su Upytės seniūnija, UAB Upytės eksperimentiniu ūkiu, Tradicinių amatų centru, bažnyčia.

1.5. Veiklos kokybės įsivertinimas.

Vykdant mokyklos veiklos kokybės įsivertinimą nustatyti didžiausi mokyklos privalumai: asmenybės tapsmas, mokyklos pasiekimai ir pažanga, orientavimasis į mokinių poreikius. Didžiausi trūkumai: mokinio pasiekimai ir pažanga, ugdymosi organizavimas (individualizavimas). Tobulinti pasirinktas mokyklos veiklos aspektas – mokinio pasiekimai ir pažanga.

**II. MOKINIAI**

 2.1. Mokinių skaičius:

|  |  |  |  |  |  |  |
| --- | --- | --- | --- | --- | --- | --- |
| Praėjusieji ir ataskaitiniai metai | Ikimokyklinio ugdymo grupės vaikai | 1–4 kl. | 5–8 kl. | 9–10 kl. | Iš viso | Iš jų specialiųjų ugdymosi poreikių turintys mokiniai |
| 2016-09-01 | 44 | 30 | 32 | 18 | 44+80 | 22 |
| 2017-09-01 | 34 | 31 | 35 | 14 | 34+80 | 16 |

 2.2. Mokinių lankomumas:

|  |  |  |
| --- | --- | --- |
| Mokslo metai | Vidutiniškai 1 mokinys per mokslo metus praleido iš viso pamokų | Vidutiniškai 1 mokinys per mokslo metus praleido pamokų dėl nepateisinamų priežasčių |
| Vidut. | 1–4 kl.  | 5–8 kl.  | 9–10 kl. | Vidut. | 1–4 kl.  | 5–8 kl.  | 9–10 kl. |
| 2015–2016 | 73,53 | 49,68 | 69,76 | 146,35 | 14,81 | 4,68 | 13,63 | 44,81 |
| 2016–2017 | 101,69 | 73,74 | 87,14 | 182,64 | 21,78 | 10,19 | 8,25 | 70,76 |

 2.3. Šeimos:

|  |  |  |
| --- | --- | --- |
| Šeimos | Mokinių, gyvenančių šeimose, skaičius | Proc. nuo mokinių skaičiaus |
| Socialiai remtinos šeimos | 30 | 37,5 |
| Socialinės rizikos šeimos | 9 | 11,25 |

 2.4. Mokiniai, palikti kartoti ugdymo programos kursą:

|  |  |
| --- | --- |
| Skaičius | Proc. nuo mokinių skaičiaus |
| 0 | 0 |

 2.5. Mokiniai, gaunantieji nemokamą maitinimą:

|  |  |
| --- | --- |
| Mokinių skaičius | Proc. nuo mokinių skaičiaus |
| 30 | 37,5 |

 2.6. Neformalusis vaikų švietimas:

|  |  |  |
| --- | --- | --- |
| Lankančiųjų mokinių skaičius | Mokykloje proc. nuo mokinių skaičiaus | Už mokyklos ribų proc. nuo mokinių skaičiaus |
| 74 | 92,5 | 16,25 |

 2.7. Olimpiados, konkursai ir kiti renginiai:

|  |  |  |  |
| --- | --- | --- | --- |
| Rajono | Regiono | Šalies | Tarptautiniai |
| Dalyvavusiųmokiniųskaičius | Prizininkų/laureatų skaičius | Dalyvavusiųmokiniųskaičius | Prizininkų/laureatų skaičius | Dalyvavusiųmokiniųskaičius | Prizininkų/laureatų skaičius | Dalyvavusiųmokiniųskaičius | Prizininkų/laureatų skaičius |
| 125 | 70 | 6 | 6 | 25 | 1 | - | - |

 2.8. Projektai:

|  |  |  |  |
| --- | --- | --- | --- |
|  | Rajono | Šalies | Tarptautiniai |
| Vykdytų projektų skaičius | 5 | 1 | - |
| Dalyvavusių mokinių skaičius | 80 | 60 | - |
| Proc. nuo bendro mokinių skaičiaus | 100,00 | 75,00 | - |

 2.9. Mokiniai, turintieji specialiųjų ugdymosi poreikių:

|  |  |
| --- | --- |
| Skaičius mokykloje | Proc. nuo mokinių skaičiaus |
| 2 did. p.14 vid. p. 10 ned. p. Iš viso 26 mokiniai  | Didelių poreikių | Vidutinių poreikių | Nedidelių poreikių |
| 2,5 | 17,5 | 12,5 |

**III. INFORMACIJA APIE MOKINIŲ VEIKLOS REZULTATUS**

 3.1. Nacionalinio mokinių pasiekimų patikrinimo rezultatai 2016–2017 m. m.:

|  |  |  |
| --- | --- | --- |
| Klasė, mokinių skaičius | Testo pavadinimas | Mokinių proc. pasiekusių |
| Aukštesnįjį lygį | Pagrindinį lygį | Patenkinamą lygį | Nepasiekė patenki-namo lygio |
| 4 klasė (9 mokiniai) | Matematikos | 11,1 | 22,2 | 66,6 | - |
| Skaitymo | - | 22,2 | 66,6 | 11,1 |
| Rašymo | 11,1 | 33,3 | 55,5 | - |
| Pasaulio pažinimo | 33,3 | 66,6 | - | - |
| 6 klasė (10 mokinių) | Matematikos | 10,0 | 30,0 | 60,0 | - |
|  | Skaitymo | 10,0 | 40,0 | 40,0 | 10,0 |
|  | Rašymo | 20,0 | 20,0 | 50,0 | 10,0 |
| 8 klasė (6 (7) mokiniai) | Matematikos | 16,6 | 33,3 | 50,0 | **-** |
|  | Skaitymo | 28,6 | 42,8 | 28,6 | **-** |
|  | Rašymo | - | 14,3 | 85,7 | **-** |
|  | Gamtos mokslų | 57,1 | 42,9 | - | **-** |
|  | Socialinių mokslų | 28,6 | 57,1 | 14,3 | **-** |

 3.2. Pagrindinio ugdymo pasiekimų patikrinimo (PUPP) rezultatai 2017 m.:

|  |  |
| --- | --- |
| Mokinių skaičius | PUPP rezultatai |
| Lietuvių kalbos (gimtosios) | Matematikos |
| 9 | Keturių mokinių pasiekimų lygis patenkinamas, keturių – pagrindinis, vieno – aukštesnysis. | Keturių mokinių pasiekimų lygis nepatenkinamas, trijų – patenkinamas, vieno – pagrindinis, vieno – aukštesnysis. |

3.3. Analizuojamos kiekvieno mėnesio, pusmečio mokinių pasiekimų ir pažangos vertinimo ataskaitos, pagal jas sprendžiama apie ugdymosi pagalbos reikalingumą ir mokinio individualią pažangą. Formuojami mokinių individualios pažangos aplankai. Pagalbos mokiniui specialistai logopedas, spec. pedagogas, psichologas, mokytojo padėjėjas teikia pagalbą specialiųjų ugdymosi poreikių turintiems mokiniams, pailgintos dienos grupės auklėtojas padeda atlikti namų darbus lankantiesiems grupę 1–4 klasių mokiniams.

**IV. PEDAGOGŲ PASIEKIMAI**

4.1. Pedagogų kvalifikacijos tobulinimo prioritetai: tobulinti vertinimo strategijas, orientuotas į mokinio individualią pažangą pamokoje; tobulinti pedagoginės pagalbos teikimą specialiųjų poreikių mokiniams, ypatingą dėmesį skiriant gabių vaikų ugdymui; tobulinti mokytojų dalykines ir bendrąsias kompetencijas, įgyvendinant mokymosi visą gyvenimą principus.

4.2. Pedagoginės veiklos pasiekimai (mokytojų dalyvavimas šalies ir užsienio projektuose, publikuoti leidiniai, vesti seminarai ir kt.).

5 mokytojai dalyvavo šalies projektuose ir programose.

**V. FINANSAVIMAS**

2017 m. rugsėjo 1 d. mokykloje buvo 80 mokinių – finansiškai palankus mokinių skaičius pagal dabartiniu metu galiojančią Mokinio krepšelio apskaičiavimo metodiką, pasirinktas optimalus klasių skaičius, vadovavimo išlaidoms skiriama mažiau negu 10 proc., todėl metų pabaigoje sutaupyta 19 716,05 Eur Mokinio krepšelio lėšų. Mokyklos tarybai pritarus sutaupytos lėšos skirtos mokymo priemonėms 12 600 Eur, spaudiniams 1 500,00 Eur, kvalifikacijos kėlimui 300,00 Eur, paslaugoms 800,00 Eur ir darbo užmokesčiui 4 516,05 Eur.

Mokykla 6 projektams vykdyti gavo 2 950,00 Eur finansavimą.

Rajono savivaldybė skyrė mokyklos remontui (stogo remonto darbams, fasado šiltinimui) 30 100 Eur.

**VI. PROBLEMOS, SUSIJUSIOS SU ĮSTAIGOS VEIKLA, IR DIREKTORIAUS SIŪLOMI JŲ SPRENDIMO BŪDAI**

Žemi kai kurių mokinių ugdymosi pasiekimai. Numatoma ir toliau modernizuoti ugdymo procesą, diegiant informacines komunikacines technologijas, ieškant inovatyvių ugdymo(si) metodų ir formų, keliant mokytojų kvalifikaciją.

Daliai mokinių reikalinga socialinio pedagogo, kurio mokykla neturi, pagalba. Jeigu Mokinio krepšelio lėšų mokyklai užteks, bus svarstoma galimybė įsteigti mokykloje socialinio pedagogo pareigybę.

Neturint šiuolaikinės maisto gaminimo įrangos sunku įvykdyti sveikatai palankios vaikų mitybos reikalavimus. Planuojama įsigyti modernesnę virtuvės įrangą.

 Patvirtinu, kad pateikta informacija yra tiksli ir teisinga.

Mokyklos direktorė Jurgita Zalatorienė

PRITARTA

Mokyklos tarybos 2018 m. balandžio 27 d. posėdžio protokolas Nr. 1

SUDERINTA

Panevėžio rajono savivaldybės administracijos

Švietimo, kultūros ir sporto skyriaus vedėjas

Algirdas Kęstutis Rimkus